Władysław Kosiniak-Kamysz

Władysław Marcin Kosiniak-Kamysz (sündinud 10. augustil 1981 Krakówis) on Poola arst, kohaliku omavalitsuse ametnik ja poliitik, kellel on meditsiiniteaduste doktorikraad; ta on aastast 2015 Poola Rahvapartei esimees. Ta on 13. detsembrist 2023 Poola kaitseminister ja asepeaminister Donald Tuski kolmandas valitsuses. Varem oli ta 18. novembrist 2011 kuni 22. septembrini 2014 Poola töö- ja sotsiaalpoliitika minister Donald Tuski teises valitsuses.

Ta sündis aastal 1981 Krakówis. Ta lõpetas aastal 2006 Jagiełło ülikooli meditsiiniteaduskonna. Aastal 2010 kaitses ta doktoritöö teemal "Seos GTP-1-tsüklohüdrolaasi kodeeriva geeni varieeruvuse ja veresoonte endoteeli funktsiooni vahel II tüüpi suhkurtõvega patsientidel" ning sai meditsiiniteaduste doktori kraadi.

Kategooria:Poola poliitikud
Kategooria:Poola kaitseministrid
Kategooria:Sotsiaalministrid
Kategooria:Poola arstid
Kategooria:Arstiteadlased
Kategooria:Jagiełło ülikooli vilistlased
Kategooria:Sündinud 1981